КъБР-м и Iэтащхьэ КIуэкIуэ Казбек Урысей Федерацэм и Конституцэм и махуэм и щIыхькIэ цIыхухэм зэрехъуэхъур
Къэбэрдей-Балъкъэрым щыпсэухэу пщIэ зыхуэсщIхэ!
Урысей Федерацэм и Конституцэм и махуэмкIэ сынывохъуэхъу.
Къэралым и Конституцэ 1993 гъэм дыгъэгъазэм и 12-м къащтам мыхьэнэшхуэ иIащ Урысейм и зэкъуэтыныгъэмрэ ар зыуэ щытынымрэ хъумэным, абы и къэралыгъуэр, социально-политикэ зэпIэзэрытыныгъэр, мамырыгъэмрэ жылагъуэм щыщыIэ зэгурыIуэныгъэмрэ гъэбыдэным я лъэныкъуэкIэ. Иджырей демократие къэралыгъуэ ухуэным и лъабжьэ быдэу щытщ Закон Нэхъыщхьэр, лъапIэныгъэ нэхъыщхьэ дыдэу щыгъэуващ цIыхур, абы и хуитыныгъэхэмрэ щхьэхуитыныгъэхэмрэ. Ноби Конституцэр щытщ зыужьыныгъэм и джэлэсу, ди Президент Путин Владимир Владимир и къуэм къэралым зегъэужьыным хуэунэтIауэ къыхилъхьа къалэн нэхъыщхьэхэр, лъэпкъ куэду зэхэт ди цIыхубэм я зэIузэпэщыгъэмрэ ефIэкIуэныгъэмрэ тегъэпсыхьахэр, зэфIэгъэкIынымкIэ шэсыпIэу.
ЦIыхубэ IэIэтым кърикIуахэм япкъ иткIэ Хабзэ Нэхъыщхьэм 2020 гъэм бадзэуэгъуэм и 4-м халъхьа зэхъуэкIыныгъэхэм абы социальнэ IэнатIэм хуэгъэзауэ щыубзыхуахэр нэхъри ягъэлъэщащ, къэралым игъэнэщхъыщхьэ къалэнхэу цIыху лэжьакIуэм и сэбэп зыхэлъхэр хъумэныр, унагъуэм, анэмрэ сабиймрэ защIэгъэкъуэным, зи ныбжь хэкIуэтахэм гулъытэ яхуэщIыным хуэгъэза Iуэхухэр щIигъэбыдащ. Шэч къытесхьэркъым, Конституцэм щыубзыхуахэмрэ абы нэхъ игъэлъапIэхэмрэ, цIыхубэм я зэкъуэтыныгъэмрэ ди лъэпкъхэм я гуащIэ зэгъэуIуамрэ ди тегъэщIапIэу, дэ зэманым къыдэкIуа гугъуехьхэр къызэрызэднэкIыфынум, дыщалъхуа Къэбэрдей-Балъкъэрымрэ ди Хэкумрэ адэкIи зэрызедгъэужьыфынум, ди цIыхухэм я псэукIэр егъэфIэкIуэныр зэрызэдгъэхъулIэфынум.
Узыншагъэ быдэ, ехъулIэныгъэхэр фиIэну, мамыру, зэIузэпэщу фыпсэуну сынывохъуэхъу.
